**Модул 2**

**Примерна задача – „Състезание“**

За тази задача са предоставени данни във файл Tochki.xls, който ще намерите в ресурсите.

**УСЛОВИЕ НА ЗАДАЧАТА**

В училище е проведено състезание по информационни технологии за учениците в VА,  VБ и VВ клас. Във файл **Tochki.xls**са дадени данните за точките, получени на състезанието с две задачи. Общия бал за всеки ученик се формира като сума от резултатите от двете задачи. Всички точки се закръгляват до цяло число.

Създайте справка, която отговаря на следните изисквания:

1. Представлява документ на български език от една страница с пейзажна ориентация.
2. Съдържа центрирано наименование на справката– „Справка за резултати от състезание между учениците от V клас по информационни технологии“.
3. Оформлението на информацията в справката под заглавието е в две колони. Текстът е с шрифт Times New Roman, размер 12 pt, 1,5 междуредие, двустранно подравнен.
4. Лявата колона съдържа кратко описание за справката, което включва: какво отразява, кога е проведено състезанието; общ брой на учениците; кой е класът с най-висок бал, средният бал на учениците от V клас закръглен до цяло число.
5. Под описанието на справката се съдържа списък с имената на всички ученици, които имат най-висок бал.
6. Дясната колона съдържа диаграма, даваща възможност да се сравни средния бал за всеки клас спрямо максималния бал.
7. Диаграмата е центрирана в дясната колона, има заглавие и обозначения на осите.
8. Под диаграмата е записан анализ в текстова форма за представянето на учениците от трите класа, включващ съпоставка спрямо максималния бал и съпоставимост на резултатите между класовете.
9. Долу вдясно на втората колона е посочена дата на създаване на справката и е записан текст "Изготвил справката:.............".

***Запишете справката във файл в PDF формат с име Spravka и изпратете чрез системата за оценяване.***

**Критерии за оценяване – информация за ученика**

1. Изглед на страницата.
2. Общо оформление – шрифт, подравняване на текста и междуредие.
3. Цветова хармония – текст, диаграма и обозначения в нея.
4. Взаимно разположение на елементите.
5. Описание за справката.
6. Обработка на данните.
7. Диаграма – вид, позициониране на пояснителните елементи.
8. Точност и оформление на списъка.
9. Заключителна част – оформления на датата и местата за подписи.
10. Спазване на книжовноезиковите норми на българския език.

**Критерии за оценяване – Таблица за оценителя**

|  |  |  |  |  |
| --- | --- | --- | --- | --- |
| **Кри-терий** | **Точки** | | | |
| **3** | **2** | **1** | **0** |
| **1** | * Документ от 1 страница – 1 т. * Пейзажна ориентация  – 1 т. * Оформлението на информацията е в две колони – 1 т. | Спазени са 2 от изискванията. | Спазено е 1 от изискванията | Не е спазено изискването в условието |
| **2** | * Спазени изисквания за оформление на шрифта – 1 т. * Спазени изисквания за междуредие и подравняване  на текста – 2 т. | Спазени са 2 от изискванията. | Спазено е 1 от изискванията | Не е спазено изискването в условието |
| **3** | Документът е с добър дизайн и лесно се възприема съдържанието при подбраното съчетание на цветовете. | Текстовата част е с добър дизайн, но диаграмата не е оформена добре цветово. | Двете колони на документа нямат общ дизайн. | Трудно се възприема съдържанието, заради подбора на цветовете и синхрон в дизайна |
| **4** | * Съдържа центрирано, подходящо форматирано наименование на справката – 1 т. * Има синхрон между разположението на отделните секции в документа – 1 т. * Колоните са съразмерни и подходящи за представения текст  и диаграма – 1 т. | Спазени са 2 от изискванията. | Спазено е 1 от изискванията | Не е спазено изискването в условието |
| **5** | Съдържа точно описание за справката | Съдържа два от елементите на справката | Съдържа един от елементите на справката | Не е спазено изискването в условието |
| **6** | * Посочен е класът с най-висок бал е  – 1 т. * Посочен е средният бал на учениците от всички пети класове – 1 т. * Записан е анализа за представянето на учениците от трите класа  – 1 т. | Спазени са 2 от изискванията. | Спазено е 1 от изискванията | Не е спазено изискването в условието |
| **7** | * Съдържа  диаграма, даваща възможност за се сравни средния бал за всеки клас  спрямо максималния бал – 1 т. * Диаграмата е оформена с подходящо заглавие, етикети и стойности по осите – 2 т. | Спазени са 2 от изискванията. | Спазено е 1 от изискванията | Не е спазено изискването в условието |
| **8** | * Списъкът съдържа имената на всичките  ученици с максимален бал – 1 т. * Списъкът с ученици е оформен с номерация – 1 т. * Включен е текст, поясняващ каква информация представя списъка – 1 т. | Спазени са 2 от изискванията. | Спазено е 1 от изискванията | Не е спазено изискването в условието |
| **9** | * Посочена е дата на създаване на справката – 1т. * Въведен е текстът от условието  – 1т. * Разположението на тези елементи е според изискванията (долу вдясно) – 1т. | Спазени са 2 от изискванията. | Спазено е 1 от изискванията | Не е спазено изискването в условието |
| **10** | В текста на документа са спазени книжовноезиковите норми на българския език. | Текстът на документа съдържа до 2 грешки. | Текстът на документа съдържа до 4грешки. | Текстът на документа съдържа над 4 грешки. |